Sankta Maria de la Maro

dekstra|eta|Sankta Maria de la Maro: okcidenta fasado
dekstra|eta|La portistoj de La Ribera, kiuj alportis la ŝtonojn por la konstruo de la preĝejo (sur la pordoj de la ĉefa enirejo)
**Sankta Maria de la Maro** (, ) estas gotika preĝejo en Barcelono, Hispanujo. Ĝi staras en la distrikto La Ribera, kaj oni konstruis ĝin inter 1329 kaj 1383, dum la florepoko de Katalunujo je superrego komerca kaj surmara. Ĝi estas elstara ekzemplo de kataluna gotika arĥitekturo, kun pureco kaj unueco de la stilo, kiu alikaze estas nekutima por grandaj mezepokaj konstruaĵoj.

## Historio 
Laŭ legendo sur la loko, kiu nun staras la preĝejo, apostolo Jakobo estus predikinta, kio estis kaŭzo por la konstruo de malgranda kapelo. Proksimume 304 tie estis entombigata Sankta Eŭlalja de Barcelono, kies restaĵoj tamen pli malfrue estis transigataj en la katedralon.

Unua skriba mencio de preĝejo *Sankta Maria ĉe la maro* originas el la jaro 998. La starigon de la nuna konstruaĵo iniciatis kanoniko Bernat Llull, kiu en 1324 estis nomumata ĉefdekano de Sankta Maria. La konstruo de la nuna preĝejo komenciĝis la 25-an de marto 1329 per la metado de la Unua Fundamentŝtono fare de reĝo Alfonso la 4-a de Aragono, kiel atestas tabulo en la latina kaj kataluna ĉe la fasado. Respondecaj arĥitektoj estis Berenguer de Montagut, kiu planis la konstruaĵon, kaj Ramón Despuig. Dum la konstruado ĉiuj gildoj de la distrikto Ribera kunlaboris. La nova fenestro laŭ flamgotika stilo finfariĝis en 1459 Du altaj apogopilastroj ĝin klare dividas en tri sekciojn, kiuj konvenas kun la tri navoj. Statuoj de Sanktaj Petro kaj Paŭlo okupas la niĉojn ambaŭflankajn de la okcidenta portalo. La timpano bildigas Jesuon, kiun flankas Maria kaj Johano. La maldika, okangula nordokcidenta turo estis finkonstruata en 1496, ĝia kontraŭparto restis nefinita ĝis 1902.

dosiero:Barcelona SMaria del Mar portada.jpg|Ĉefportalo
dosiero:Barcelona, Església de Santa Maria del Mar-PM 06429.jpg|Figuraro super la portalo Portal
dosiero:Santa Maria del Mar, Miniature carving 2.jpg|Ekstera skulptaĵo
dosiero:Santa Maria del Mar11.JPG|Preĝejo en la urba ensemblo

### Interno 
eta|Rigardo sur la ĥorejon
Kontraste al la okcidenta fasado la interno donas la impreson de vasta spaco. Ĝi konformas kun la konstrutipo de baziliko de tri navoj, kiuj formas ununuran ĉambron sen transversaj navoj. Ne ekzistas arĥitektura limigo inter ĉefnavo kaj ĥorejo. Novspeca je ĉi tiu preĝejo estis la faskigo de la volboŝarĝo sur malmultaj punktoj, tiel ke la simplan ripovolbon de la ĉefnavo portas nur kvar maldikaj, okangulaj kolonoj. La volbo tegmentas la siatempe eksternorman larĝecon de 13 metroj. Ankaŭ eksterordinara por katedralo de ĉi tiu epoko estas la tre filigrana, elegant-efika pilastroringo ĉirkaŭanta la absidon.

Pro fajrego dumpase de tumultoj kontraŭ la eklezio en la jaro 1936 en la interno preskaŭ ne ekzistas artverkoj. Inter la menciindaj verkoj, kiujn la brulego neniigis, troviĝis la baroka altarsurmetaĵo de Deodat Casanoves kaj Salvador Gurri. El la originalaj vitraloj konserviĝis nur la bildigoj de la Ĉieliro kaj de la Piedlavado same kiel kelkaj geometriaj motivoj en la absido.

dosiero:Statue of Santa Maria del Mar.jpg|Statuo de Sankta Maria de la Maro
dosiero:Santa Maria del Mar (Barcelona) - 42.jpg|Volbofinaĵo
dosiero:Barcelona, Església de Santa Maria del Mar-PM 15917.jpg|Granda fenestrorozo
dosiero:Barcelona 018.JPG|Vitralfenestro

## Referencoj 
## Eksteraj ligiloj 
* 360°-panoramo de Santa Maria del Mar 

Kategorio:Kristanaj preĝejoj en Barcelono
Kategorio:Religiaj konstruaĵoj finitaj en 1380-1389
Kategorio:Bazilikoj en Katalunio
Kategorio:Gotikaj preĝejoj en Katalunio
Kategorio:Historiaj monumentoj en Katalunio
Kategorio:Aperis en 1384